Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: belügyminisztert, hogy kezdeményezze a helyi önkormányzatokról szóló 1990. évi LXV. törvény módosítását annak érdekében, hogy új község alakítása esetén jogszabály állapítson
Paragraph Index: 456

belügyminisztert, hogy kezdeményezze a helyi önkormányzatokról szóló 1990. évi LXV. törvény módosítását annak érdekében, hogy új község alakítása esetén jogszabály állapítson meg határidőt az érintett önkormányzatok képviselő-testületei között vagyoni-területi kérdésekben szükséges megállapodás megkötésére, és e határidő elmulasztása esetére megfelelő jogi garanciákat biztosítson a fent megállapított alkotmányos visszásság kialakulásának megakadályozására (pl. kötelező bírósági eljárás). Az ajánlásra adott válaszában a belügyminiszter arról tájékoztatta a helyettes országgyűlési biztost, hogy az ajánlás felhívása összhangban áll a tervezett törvénymódosítás törekvéseivel. A módosítás helyett új, a településrendezésről szóló törvény tervezetét véleményezésre megküldte a belügyminisztérium, melyben az új község alakítása, településegyesítés megszűnése esetén, valamint a vagyoni viták lefolytatására határidőt állapít meg, és a sikertelen tárgyalások esetére megnyílik a bírói út lehetősége is. Az országgyűlési biztos az ajánlásokra kapott válaszokat és megoldási javaslatot elfogadta. OBH 9708/1997. I. Az Alkotmánybíróság előtt folyamatban lévő, a népszavazást követő jogorvoslati eljárás nem teszi lehetővé egyidejűleg az ombudsman vizsgálatát. II. Valamely település közbiztonságának általános helyzete olyan gazdasági és szociológiai jelenségek következménye, mely önmagában alkotmányos visszásság megállapítására nem alkalmas. Az Országgyűlési Biztos Hivatalához érkezett beadványban a panaszos Ózd egyik peremkerülete, Somsály lakói nevében a településrész Ózd városától való elválása ügyében tartott népszavazás, továbbá a település közbiztonságának romlását sérelmezve fordult az állampolgári jogok országgyűlési biztosához. I. Az országgyűlési biztos általános helyettese jelentésében megállapította, hogy a községegyesítés megszüntetése, illetve 1999/79/II. szám Somsály új községgé alakítása tárgyában a legutolsó — érvényes és eredményes — népszavazás 1996 decemberében volt, mely során a szavazók több mint fele az elválás mellett döntött. A népszavazást követő jogorvoslati eljárás alakalmával a Választási Bizottság az Alkotmánybírósághoz fordult, így a népszavazás eredménye még nem tekinthető jogerősnek. Ebből következően az országgyűlési biztos e kérdésben vizsgálatot nem folytathatott. II. A továbbiakban a helyettes országgyűlési biztos kifejtette, hogy az Alkotmány nem nevesíti közvetlenül a polgárok alkotmányos jogaként a közbiztonsághoz való jogot, azonban az élet és az emberi méltóság, a szabadság és a személyi biztonság, illetőleg a tulajdonhoz való jog egyaránt belefoglaltatnak a közbiztonságba. Kifejtette továbbá, hogy az Alkotmány a közbiztonság védelmét a rendőrség alapvető feladataként határozza meg. Az állam — és azon belül a rendőrség, illetve a települési önkormányzat — kötelezettsége az, hogy a lehetőségekhez képest, a rendelkezésre álló eszközök leghatékonyabb igénybevételével járjon el a közbiztonság lehető legteljesebb (de meg nem határozható) mértékének biztosítása érdekében. A közbiztonság mértékének még közelítő meghatározására sincs mód, leginkább a polgárok biztonságérzetén keresztül lehet megítélni a közbiztonság helyzetét. Végül megállapította a helyettes ombudsman, hogy miután Ózd-Somsály közbiztonságának jelenlegi helyzete összetett gazdasági és szociológiai jelenségek és nem valamely alkotmányos joggal összefüggő sérelem következtében alakult ki, az országgyűlési biztos számára nincs törvényes lehetőség alkotmányos visszásság megállapítására. A jelentést azonban figyelemfelhívás céljából megküldte az országos rendőrfőkapitánynak, hogy a hatáskörébe tartozó szükséges intézkedéseket a közbiztonság javítása érdekében megtehesse. OBH 10574/1997. Az Alkotmány 70. § (1) bekezdésében rögzített választáshoz való joggal összefüggésben visszásságot okozott az országos rendőrfőkapitány 38/97. számú intézkedésének III. fejezete, mivel nem tartalmazta, hogy a fogvatartottat ki kell oktatni arról, milyen módon kérhet igazolást az illetékes választási bizottságtól. A panaszos azt sérelmezte, hogy előzetes fogvatartása idején, 1997. november 16-án a népszavazáson nem biztosították a lehetőséget, hogy szavazatát leadhassa, holott a közügyek gyakorlásától nem tiltották el. A panaszos 1997. október 9-től 1998. január 14-ig előzetes letartóztatottként a Budapest XX—XXIII. ker. rendőrség fogdájában volt elhelyezve. A kerület fogdájában elhelyezett személyeket nyilatkoztatták, hogy választójogukkal kívánnak-e élni. Ennek során a panaszos úgy nyilatkozott, hogy szavazni kíván. A nyilatkozat megtételekor kioktatták, hogy csak akkor szavazhat, ha az állandó lakhelye szerinti választási bizottságnál kéri a szavazólistáról való törlését és a lakhelyétől eltérő helyen történő szavazáshoz az igazolás kiadását. A kioktatás során tájékoztatták arról, hogy a fentieket előadóján, ügyvédjén vagy hozzátartozóján keresztül kérheti. A szavazás napjáig az igazolást nem szerezte be, így választójogával nem élhetett. A kerületi rendőrkapitány tájékoztatójából nem derült ki, hogy a panaszost kioktatták-e arról, hogy az igazolás ajánlott levélben is kérhető, és a levél feladásának feltételeit a rendőrség biztosította-e. Ennek kiderítését a panaszos hallgatása megakadályozta. Ezért a konkrét ügyben alkotmányos joggal összefüggő visszásságot megállapítani nem lehetett. Az országos rendőrfőkapitány 38/97. számú intézkedésének III. fejezete rögzíti a rendőrségi fogdákban fogvatartott személyek szavazásával összefüggő rendőrségi feladatokat. E szerint a közügyek gyakorlásától el nem tiltott fogvatartott választójogát mozgóurnás szavazás útján gyakorolhatja, amennyiben felvették a szavazás helye szerinti választói névjegyzékbe. Az intézkedés nem tartalmazza azonban, hogy a fogvatartottat ki kell oktatni arról, milyen módon kérheti az illetékes választási bizottságtól az igazolást. A kioktatásnak különösen azért van jelentősége, mivel a fogvatartott helyzeténél fogva nem értesülhet a szokásos módon (újság, tévé, rádió stb.) a szavazási tudnivalókról. Ezért előfordulhat, hogy információ hiányában nem tud élni szavazati jogával. Az országos rendőrfőkapitány hivatkozott intézkedése nem írja elő a rendőri szerv vezetőjének, hogy a fogvatartottat az igazoláskérés valamennyi lehetőségéről kioktassák, ezzel a szabályozás lehetőséget teremt arra, hogy a fogvatartottak választójoga megsérüljön. Ezért a jövőbeni visszásságok elkerülése érdekében az országgyűlési biztos általános helyettese felhívta az országos rendőrfőkapitányt, hogy a 38/1997. számú intézkedésének III. fejezetét egészítse ki azzal, hogy a közügyek gyakorlásától el nem tiltott, szavazati jogával élni kívánó fogvatartottat teljeskörűen — a választójogi törvénynek megfelelően — tájékoztassák arról, milyen módokon kérheti az állandó lakóhelyétől eltérő szavazáshoz az igazolást. Az országos rendőrfőkapitány fenti intézkedését, az ajánlásnak megfelelően határidőben módosította. OBH 2118/1998. Az Alkotmány 2. § (1) bekezdésében deklarált jogállamiságból fakadó jogbiztonság követelményével és az Alkotmány 61. § (1) bekezdésében rögzített, a véleménynyilvánítás szabadságát meghatározó joggal összefüggésben visszásságot okoz a helyi települési önkormányzat bizottságának eljárása, ha a törvényi feltételek nélkül zárt ülést tart. Teljes szöveg: 61. § OBH 3680/1998. Az Alkotmány 70. § (1) bekezdésében deklarált választójoggal összefüggésben alkotmányos visszásságot idéz elő az a tény, hogy az országgyűlési képviselő-választás alkalmával téves adatfeldolgozás következtében a választópolgár nem gyakorolhatta választójogát. Az Országgyűlési Biztos Hivatalához érkezett beadványban a panaszos azzal fordult az országgyűlési biztoshoz, hogy az országgyűlési képviselők 1998. évi általános választásának második fordulójában nem élhetett választójogával, melynek oka az volt, hogy a választási szervek tévesen vették fel a 1999/79/II. szám választójoggal nem rendelkező nagykorú polgárok nyilvántartásába.

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes